open-index/open-wikipedia-markdown huggingface dataset:
Dirk Medved

**Dirk Medved** (s. 15. syyskuuta 1968 Genk) on belgialainen ammattilaisuransa päättänyt jalkapalloilija, joka pelasi puolustuksen vaihtelevilla pelipaikoilla. Hän on pituudeltaan 184-senttimetrinen.

Medved voitti Club Bruggen kanssa Belgian liigamestaruuden kaudella 1995–1996. Lisäksi hän voitti joukkueessa kahdesti niin Belgian cupin kuin Belgian supercupin. Medved edusti Belgian alle 16- ja alle 21-vuotiaiden maajoukkueita. A-maajoukkueeseen hän liittyi syyskuussa 1991 ja pelasi 26 virallista maaottelua. Hän pelasi kaksi ottelua vuoden 1994 MM-kilpailuissa.

## Lähteet
Kameleonten Sport

**Kameleonten Sport** on Espoon Leppävaaran urheilupuistossa sijaitseva, vuonna 2023 valmistunut monilajihalli, jossa voi harjoitella esimerkiksi yleisurheilua, salibandyä, koripalloa ja telinevoimistelua. Hallin omistaja on nuorisoseura Logen.

Rakennuksen toisessa kerroksessa sijaitsee kuntosali, jossa voi treenata Espoon kaupungin kuntosalirannekkeella.

Hallissa harjoittelevat eri urheiluseurojen ryhmät, minkä lisäksi tiloihin on mahdollista mennä harjoittelemaan omatoimisesti avoimilla harjoitusvuoroilla.

## Puitteet

### Yleisurheilualue

* 200 m kiertävä juoksurata (4 rataa), jota kiertää 220 m pituinen verryttelyrata
* Sisäkentällä erillinen 60 m juoksusuora (8 rataa, sisäkentän pituus 80 m)
* Kaksi pituushyppypaikkaa
* Seiväs- ja korkeushyppypaikat
* Erillisessä heittosyvennyksessä moukarihäkki, kuntopalloseinä, heittopaikka kuulalle, kiekolle ja keihäälle
* Voimaharjoittelunurkka
* Vapaat alueet harjoittelua varten

### Palloilukentät

* Kolme kenttää (Sali 2, 3 ja 4), joissa on joustolattia ja Taraflex-matto. Pääkentän (Sali 2) sivulle mahtuu siirtokatsomoihin 200-300 katsojaa.
* Kentät soveltuvat esimerkiksi salibandyn, lentopallon ja käsipallon pelaamiseen.

### Koripallokentät

* Kaksi rinnakkaista täysikokoista puulattialla varustettua koripallokenttä (Sali 1-länsi ja Sali 1-itä). Kentät sopivat sekä harjoitteluun että otteluihin.

### Voimistelualue

* Voimistelusalissa on kansainvälisen tason harjoitteluolosuhteet TeamGym ja trampoliinivoimistelulle sekä harrastetasoiset olosuhteet telinevoimistelulle sekä oheisharjoittelulle.

## Lähteet
FB Factor

**FB Factor** on vuonna 2016 perustettu kontiolahtelainen tyttö- ja naissalibandyyn erikoistunut salibandyseura. Factor seuran nimessä viittaa tekijöihin, sillä seuran mukaan lopputulos on aina tekijöidensä summa.

FB Factorin edustusjoukkue pelaa Suomen toiseksi korkeimmalla sarjatasolla, Inssi-Divarissa. Factor nousi Inssi-Divariin kauden 2023–2024 päätteeksi, kun Uudenkaupungin Nystars ei jatkanut sarjassa.

Seuralla on toimintaa kaikissa tyttöikäluokissa, kerhoista edustusjoukkueeseen ja kaudella 2025–2026 heillä on Inssi-Divarin lisäksi joukkueet valtakunnallisessa T18-sarjassa.

Kaudella 2021-2022 FB Factorin T16-joukkue voitti Suomen mestaruuden.
## Lähteet
Robert Wanin helmimuseo

**Robert Wanin helmimuseo** () on Ranskan Polynesian pääkaupungissa Papeetessa sijaitseva helmiin keskittyvä museo.

Robert Wan, joka on tunnettu ranskanpolynesialainen helmien tuottaja, avasi helmimuseon Papeeteen vuonna 1998. Museossa esitellään mm. helmien kasvatusta ja helmiin liittyvään kulttuuria. Lisäksi museossa on vaihtelevia näyttelyitä. Museo on auki ma–la klo 9–17. Sisäänpääsymaksua ei ole.

## Lähteet
Zliten

**Zliten** tai **Zlitan** () on kaupunki Murqubin piirikunnassa Libyassa. Se sijaitsee Välimeren rannalla 150 kilometriä Tripolista itään. Vuoden 2006 väestönlaskennan mukaan siellä oli 166&nbsp;350 asukasta.

Zliten oli 1970-luvulle saakka maaseutumainen pikkukaupunki, mutta se on sen jälkeen kasvanut nopeasti. Paikallisia elinkeinoja ovat maanviljely, teollisuus, käsityöammatit ja kaupankäynti. Kaupunki on tunnettu varsinkin taateleistaan. Siellä on muun muassa elintarvike-, rakennustarvike- ja metalliteollisuutta. Zliten on  myös huomattava islamilaisen oppineisuuden keskus.

Kaupungin tärkein nähtävyys on Sidi Abdusalamin mausoleumi ja moskeija, joka vahingoittui salafistien hyökkäyksessä vuonna 2012.

## Lähteet
Mäkelä (Eura)

**Mäkelä** on pikkukylä Satakunnan Eurassa. Mäkelän kylä sijaitsi vuoden 2009 kuntaliitokseen asti Kiukaisten kunnassa.

Mäkelällä oli aikoinaan oma kyläkoulu. Kansakoulurakennus vihittiin käyttöön 20. syyskuuta 1925. Sen nimi oli aluksi Eurakosken koulu, mutta vuonna 1932 nimi vaihdettiin sijainnin takia Mäkelän kouluksi. Vuonna 1992 koulu lakkautettiin. 

## Lähteet
Iten

**Iten** on kaupunki ja piirikuntakeskus Kenian Elgeyo-Marakwetin piirikunnassa. Vuoden 2019 väestönlaskennan mukaan kaupungin väkiluku oli  asukasta.

Kaupunki sijaitsee noin 2&nbsp;400 metrin korkeudella merenpinnasta. Iten muodostaa myös varsinaista kaupunkiakeskusta (Iten township, noin 4,9 km²) laajemman 184 neliökilometrin laajuisen municipality-luokan kaupungin, jonka asukasluku oli 2009 väestönlaskennassa 40&nbsp;024 ja jonka vuoden 2019 väestöennuste oli runsas 56&nbsp;000 asukasta. Kaupungin sijainti korkealla merenpinnasta ja vallitsevat ilmasto-olot ovat suotusia erityisesti kestävyysurheilulajien valmentautumiselle. Vuosisademäärä on 1200–1500 mm ja keskilämpötila 19 °C (vaihdellen 15–24 °C:ssa). Kaupungin tunnuslauseessa se on ’maailman yleisurheilun pääkaupunki’. Kaupunkia on nimitetty myös maailman (pitkänmatkan) juoksun pääkaupungiksi.

Kestävyysjuoksija Lornah Kiplagat avasi vuonna 1999 paikallisille ja ulkomaalaisille korkean paikan harjoituskeskuksen ('High Altitude Training Center'). Terveyspalveluja tarjoaa esimerkiksi piirikuntasairaala (Iten County Referral Hospital).


Hill Ten.jpg|'Hill Ten' on kumpare, jonka kerrotaan olleen kaupungin nimen perustana.
Iten view point.jpg|Näköalapaikka Itenissä.
Keiyo escarpment.jpg|Näköala Itenistä kohti Keriojoen laaksoa.


## Lähteet
Illertissen

**Illertissen** on kaupunki Baijerin osavaltiossa eteläisessä Saksassa. Se rajoittuu lännessä Baden-Württembergin osavaltioon ja Illeriin, joka on Tonavan 147-kilometrinen sivujoki. Ylänkömaalla keskimäärin noin puolen kilometrin korkeudessa sijaitsevan Illertissenin teollinen rakenne on monipuolinen. Asukasluku on noin 18&nbsp;000.

## Maantiede
Illertissen sijaitsee Neu-Ulmin piirikunnan eteläosassa noin 110 kilometriä Münchenistä länteen ja noin 21 kilometriä Ulmista eteläkaakkoon. Illertissen koostuu 13 osa-alueesta.

## Historia
Nykyisen Illertissenin alueelta on löydetty todisteita asutuksesta ajalta noin 500 vuotta eaa. Varhaisin kirjallinen maininta on vuodelta 954 muodossa Tussa. Tissenin linna, Burg Tissen (nykyisin Vöhlinschloss), rakennettiin 1100- ja 1200-luvuilla. Markkinaoikeudet Tissenin kylä sai 1430, jonka myötä alkoi kukoistuskausi. Merkittävä rooli Illertissenin historiassa on Vöhlinin suvulla 1520-luvulta aina 1750-luvulle. Ulm–Oberstdorf-rautatien valmistuminen 1860-luvun alussa antoi vauhtia Illertissenin kehitykselle; radan länsipuolelle kohosi teollisuusyrityksiä. Kolmannen valtakunnan aika ja toinen maailmansota olivat katastrofi ja Illertissen onnistui täpärästi välttämään täydellisen tuhon huhtikuussa 1945. Aivan sodan jälkeen alkoi päinvastainen aika: syntyi uusia tuotannonaloja. Illertissenistä tuli kaupunki 1954. Kaupunkiin liitettiin Betlinshausen 1971 sekä Au, Jedesheim ja Tiefenbach 1978.

Illertissenin historialliseen arkkitehtuuriin kuuluu muun muassa keskiaikainen linna Vöhlinschloss.

## Talous ja liikenne
Illertissenin tärkeimpiä toimialoja ovat lääketeollisuus, kemianteollisuus, puunjalostus ja metallinjalostus. Illertissenin rautatieasema sijaitsee rataosuudella Kempten (Allgäu)–Neu-Ulm ja se on osa Regio-S-Bahn Donau-Iller -järjestelmää. Maantieliikenteen tärkein väylä on moottoritie Bundesautobahn 7.

## Lähteet

## Aiheesta muualla
*Illertissen, Baijeri, Saksa — Sunrise, Sunset, and Daylength
Eino Weckström

**Eino Verner Weckström** (12. kesäkuuta 1898 Hämeenlinna – 24. tammikuuta 1965) oli suomalainen näyttelijä, teatteriohjaaja ja teatterinjohtaja.

## Elämä ja ura
Weckström syntyi vanginvartija Verner Weckströmin ja Mathilda Gustava Söderströmin perheeseen. Hänen puolisonsa oli näyttelijä Maija Leppänen vuodesta 1928. Teatteria Weckström opiskeli Lyyli Koutian oppilaana. Ennen ammattimaista taiteilijan uraansa hän työskenteli muun  muassa kivipainossa painajana ja rautateillä.

Weckström aloitti teatteriuransa Hämeenlinnan Työväen Näyttämöllä, jossa hän työskenteli harrastelijana vuodesta 1915 vuoteen 1925. Sen jälkeen hän jatkoi vakinaisena näyttelijänä Jyväskylän Työväen Teatterissa 1925–1926, vuoden 1950 näyttelijämatrikkelin mukaan 1926–1927. Seurasi useita lyhyitä kiinnityksiä teattereihin ympäri Suomen. Ensimmäisen kerran Weckström toimi johtajana Riihimäen Näyttämöllä 1931–1933. Myös johtajan pestit olivat melko lyhyitä, pisimpänä Mikkelin teatterin johtajan tehtävät 1944–1948. Weckström aloitti ohjaajana Työväen Näyttämöiden Liitossa 1948.

Weckströmin teatteritaiteellisia tehtäviä olivat muun muassa *[[Nummisuutarit|Nummisuutareiden]]* Topias, Esko ja Iivari. Lisäksi hän näytteli Eeron ja kanttorin (*Seitsemän veljestä*), Koikkalaisen (*Syntipukki*), Olavi Klaunpojan (*[[Daniel Hjort (näytelmä)|Daniel Hjort]]*), Kaapon (*[[Pohjalaisia (näytelmä)|Pohjalaisia]]*), Hlestakovin (*[[Reviisori]]*) ja lukuisat muut roolit. Weckström ohjasi useat edellä mainituista teoksista. Hän ohjasi myös monia muita komedioita ja operetteja.

Weckström näytteli kolme elokuvaroolia. Ne olivat sivuosia, joista ainoa nimetty rooli oli seppä Lundgren Toivo Hämerannan ohjaamassa romanttisessa komediassa *[[Pajasta palatsiin]]* (1946). Tunnistamaton rooli Weckströmillä oli Hämerannan ohjaamassa komediassa *[[Minä jätän sinut]]* (1944). Elokuva on kadonnut. Weckström näytteli toimittajan roolin Aarne Kivimäen ohjaamassa komediassa *[[Huijarien huvittavat huiputtajat]]* (1945).

## Lähteet
*
*
*

### Viitteet
Kawaiaha‘on kirkko

**Kawaiaha‘on kirkko** () on Honolulussa sijaitseva kongregationalistinen kirkko. Se tunnetaan myös nimillä Havaijin Westminster Abbey tai protestanttisten kirkkojen äiti Havaijilla. Kirkon nimi tulee havaijinkielisistä sanoista, jotka kääntyvät muotoon "Ha‘on vesi".

## Historia
Amerikkalaisten protestanttikirkkojen yhteinen lähetysseura päätti lähettää lähetyssaarnaajia Havaijille 1819 ja nämä saapuivat saarille huhtikuussa 1820. Aluksi kirkko toimi ruohokatoksessa, mutta se paloi vuonna 1824. Suurin piirtein samalle paikalle rakennettiin uusi väliaikainen kirkko vuonna 1825, mutta se tuhoutui myrskyssä jo saman vuoden aikana.

Päätös kirkon rakentamisesta tehtiin Ka‘ahumanun aloitteesta ja kirkkoa rakennettiin vuosina 1836–1842. Kirkko on rakennettu korallikivestä, joka on louhittu O‘ahun etelärannikolta, ja kirkon on suunnitellut Hiram Bingham noudattaen Uuden Englannin tyyliä.

Havaijin kuningas Lunalilo kruunattiin kirkossa 9. tammikuuta 1873. Hänet on myös haudattu kirkon yhteydessä sijaitsevalle hautausmaalle. Havaijin kuninkaista Kamehameha III, Kamehameha IV, Kamehameha V ja Kalākaua antoivat hallitsijanvakuutuksensa kirkossa.

## Nykyään
Kirkosta tuli NRHP-kohde vuonna 1966. Kirkossa järjestetään jumalanpalveluksia englanniksi ja havaijiksi joka sunnuntai.

Nykyään kirkko on osa United Church of Christ -kirkkoja.

## Lähteet
Juha Moring

**Juha Moring** (4. huhtikuuta 1950 Mikkeli – 28. helmikuuta 2018 Helsinki) oli suomalainen psykiatri.

Moring vietti nuoruutensa Torniossa, kirjoitti ylioppilaaksi vuonna 1968 ja valmistui lääkäriksi vuonna 1974. Hänestä tuli lääketieteen ja kirurgian tohtori vuonna 1978; hän väitteli neurofysiologian alalta. Moringista tuli psykiatrian erikoislääkäri vuonna 1984. Hän toimi tutkijana Oulun yliopistossa. Moring aloitti työskentelyn OYS Psykiatrialla vuonna 1979 ja eteni vuonna 1987 psykiatrian poliklinikan apulaisylilääkäriksi. Vuodesta 1990 hän toimi vastuualueen ylilääkärinä. Klinikan johtaja ja psykiatrian dosentti hänestä tuli vuonna 1993.

Moring oli tekemässä muun muassa adoptiotutkimusta, jolla selvitettiin skitsofrenian perinnöllisyyttä. Hän oli vuoden 2010 alusta Terveyden ja hyvinvoinnin laitoksen mielenterveystyön ylilääkäri. Moring sai Suomen Psykiatriyhdistyksen Christian Sibelius -palkinnon vuonna 2016.

## Lähteet
Abbott Fuller Graves

**Abbot Fuller Graves** (15. syyskuuta 1859 - 15. syyskuuta 1936) oli yhdysvaltalainen taidemaalari. Hän tuli tunnetuksi erityisesti kukkien ja puutarhanäkymien kuvaajana. Hän otti taiteeseensa vaikutteita eurooppalaisesta impressionismista.  
## Elämänvaiheita
Graves oli jo nuorena päättänyt tulla  arkkitehdiksi. Hän suoritti muutaman kurssin, mutta ei valmistunut. Urahaaveet vaihtuivat ja Graves päätti tulla taidemaalariksi.  Hän sai taiteellisen alkuopetuksensa Bostonissa ja jatkoi sitä Pariisissa yhdessä Edmund C. Tarbellin kanssa. Miehet kirjautuivat yksityisen Académie Julianin oppilaiksi. Siellä heitä opetti Paul Gervais. Koulu oli edistyksellisen taidekoulun maineessa.   

Pariisissa Graves hankkiutui kuuluisan kukka- ja puutarhamaalarin Georges Janninin luo hankkimaan ohjausta ja kritiikkiä. Tarbellin kanssa Graves matkusteli pitkin Eurooppaa ihailemassa vanhojen mestareiden taidetta.Miehistä tulin elinikäiset ystävät ja he antoivat vaikutteita toistensa töihin. 

Graves palasi Bostoniin ja aloitti opettamisen Cowles Art Schoolissa vuonna 1886. Samana vuonna hän solmi avioliiton Montie Mayo Aldrichin kanssa, joka oli näyttelijä Louis Aldrichin tytär.   

Graves halusi halusi jatkaa opintojaan ja palasi vaimonsa Pariisiin. Siellä hän opiskeli mallimaalausta. Pariisissa syntyi pariskunnan tytär, Enid, vuonna 1888. Yhdysvaltoihin palattiin vuonna 1891.  

Bostonissa Graves avasi oman taidekoulun. Samoihin aikoihin oli vakiintunut tyyli, josta Graves tunnetaan: impressionismista vaikutteita ottaneet kukka- puutarha ja mallimaalaukset. Perheen toinen lapsi, poika, Louis, syntyi vuonna 1897. Taidekoulunsa Graves muutti Bostonista Kennebunkportiin, Maineen.  

Kennebunkportin talonsa Graves suunnitteli itse. Se valmistui vuonna 1905. Rakennus on ollut vuodesta 1980 lähtien Mainen historiallisesti merkittävien rakennusten listalla. Pariisin matkoja Graves ei lopettanut, vaan jatkoi niitä läpi uran. Pariisissa hän teki usein kuvitustöitä. Taidekoulunsa hän lopetti vuoden 1910 paikkeilla.  

Vuonna 1920 Graves sai näyttelynsä jälkeen valtakunnallista huomiota. Sen jälkeen hän muutti New Yorkiin. Taidemaailmassa oli tapahtunut ensimmäisen maailmansodan jälkeen murros, mutta Gravesin maalaukset saivat edelleen kriitikoiden ja ostavan yleisön hyväksynnän. 1930- luvulla tilanne muuttui. Laman johdosta taiteen ostajia oli vähän ja ne joilla oli varaa ostaa, halusivat jotain uudenaikaista. Graves alkoi painua unohduksiin.  

Vanhoilla päivillään Graves oli mukana monen taiteilijajärjestön toiminnassa. Vuonna 1926 hän pääsi National Academy of Designin jäseneksi.  
## Lähteet

## Aiheesta muualla
* http://www.artsy.net/artist/abbott-fuller-graves
Merléac

**Merléac** () on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 36 kilometriä Saint-Brieucin kaupungista etelään.

Kunnan keskustassa oleva Saint-Pierren ja Saint-Paulin kirkko on rakennettu uudelleen vuonna 1673 paikalla olleen vanhemman kirkon tilalle. Kellotorni on uudempi ja se rakennettiin vuosina 1858 ja 1859.

Saint-Léonin kylässä oleva Pyhän Jaakobin kappeli on rakennettu 1300- ja 1400-luvuilla. Se on yksi Bretagnen vanhimmista kappeleista. Kappelin rakensivat todennäköisesti Temppeliherrain ritarikunnan ritarit. Se oli aikoinaan pyhiinvaelluspaikka, joka johti uskovia Santiago de Compostelaan. Kappeli on luokiteltu historialliseksi muistomerkiksi.

## Lähteet

## Aiheesta muualla
Assens (Mariagerfjord)

**Assens** on taajama Mariagerfjordin kunnassa Tanskassa. Taajamassa oli 1&nbsp;422 asukasta vuoden 2025 alussa.

## Väestökehitys

## Lähteet

## Aiheesta muualla
Montauban-de-Bretagne

**Montauban-de-Bretagne** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 33 kilometriä Rennesin kaupungista länteen.

Montauban-de-Bretagne on uusi kunta, joka syntyi 1. tammikuuta 2019 kun kaksi kuntaa, Montauban-de-Bretagne ja Saint M'Hervon, yhdistyivät.

Kunnan nähtävyyksiin kuuluu sen linna Château de Montauban-de-Bretagne. Se on keskiaikainen puolustuslinna. Ensimmäisen linnan rakennutti Montfortin perhe luultavimmin 900- ja 1100-lukujen välillä. Nykyinen linna rakennettiin 1200-luvulla, ja siitä tehtiin kuusikulmainen. Tästä 1200-luvun rakennuksesta on jäljellä linnantorni, jota on tosin muokattu myöhemmin. Koko linna valmistui vuonna 1430, ja siihen kuuluva porttirakennus on edelleen olemassa. Tykistö kehittyi 1400-luvulla, ja Ranskan kuningas Kaarle VIII valtasi linnan vuonna 1487. Päärakennus ja sen sivutorni tuhoutuivat kokonaan ja linnantorni osittain. Linna menetti tuolloin merkityksensä ja se rakennettiin uudelleen vain osittain.

## Lähteet

## Aiheesta muualla
Wote (Kenia)

**Wote** on kaupunki ja piirikuntakeskus Kenian Makuenin piirikunnassa. Vuoden 2019 väestönlaskennan mukaan varsinaisen kaupungin väkiluku oli  asukasta. Kaupungin pohjoispuolitse virtaa Athi-Galana-Sabaki -joen vesistöön kuuluva Kaitijoki (Kaiti River).

Vuonna 2018 Makuenin piirikunnan kuvernööri nimesi kolme alipiirikuntaa (Makueni, Kaiti ja Mbooni) Woten 'kaupunkikunnaksi' (municipality). Näin määritellyn Woten pinta-alaksi tuli 1&nbsp;082 neliökilometriä ja väkiluvuksi  (VL2019). Keniassa kaupunkialueiden uudelleenmäärittelyjä tehdään kaupunkeja ja kaupunkimaisia asutuksia käsittelevän lain pohjalta kaupungistumisen ja infrastruktuurirakentamisen edistämiseksi. Osasyy on, että määrätyillä kriteeristöillä Maailmanpankilta saadaan huomattavia kehittämistukia.

## Lähteet

## Aiheesta muualla
* Wote  (destinationmakueni.com)
Zak Jules

**Zak Kennedy Jules** (s. 7. helmikuuta 1999 Lontoo) on skotlantilainen jalkapalloilija, pelipaikaltaan puolustaja. Hän on pituudeltaan 190-senttimetrinen. Hän edustaa Englannin ykkösliigassa pelaavaa Rotherham Unitedia. Hän on pelannut Skotlannin nuorisomaajoukkueissa ja kymmenen ottelua Skotlannin Valioliigassa.

Jules pelasi Readingin junioreissa mutta ei noussut edustusjoukkueeseen. Hän pelasi ainoat pääsarjaottelunsa ollessaan vuoden 2017 alkupuoliskon lainalla skotlantilaisseura Motherwellissä. Hän pelasi tuolloin Skotlannin Valioliigassa kymmenen ottelua ja teki niissä yhden maalin, 1–2-voittomaalin vierasottelussa Kilmarnockia vastaan. Hän on pelannut suurimman osan urastaan ensin Englannin kakkos- ja helmikuusta 2021 alkaen ykkösliigassa, jossa hän on edustanut Milton Keynes Donsia, lainalla Fleetwood Townia, Exeter Cityä ja heinäkuusta 2024 alkaen Rotherham Unitedia. Hän on pelannut ykkösliigassa kauden 2024–2025 loppuun mennessä 141 ottelua ja tehnyt niissä kuusi maalia.

Jules pelasi Skotlannin nuorisomaajoukkueissa alle 17-vuotiaista alle 21-vuotiaisiin. Hän pelasi kolme ottelua avauskokoonpanossa alle 17-vuotiaiden Euroopan-mestaruuskilpailuissa 2014, kun Skotlanti eteni välieriin.

## Lähteet
Daniel Gore

**Daniel Lewis "Dan" Gore** (s. 26. syyskuuta 2004 Prestwich) on englantilainen jalkapalloilija, pelipaikaltaan keskikenttäpelaaja. Hän edustaa kaudella 2025–2026 Englannin ykkösliigassa pelaavaa Rotherham Unitedia lainalla Manchester Unitedista. Hän on pelannut Englannin nuorisomaajoukkueissa.

Gore siirtyi vuonna 2018 Burnleyn junioreista Manchester Unitediin. Hän pelasi Manchester Unitedin edustusjoukkueessa ensimmäisen kerran yhden liigacupin ottelun syyskuussa 2023 ja yhden valioliigaottelun joulukuussa 2023. Hän on pelannut lainasopimuksilla ykkösliigassa Port Valen joukkueessa yhden ottelun tammikuussa 2024 ja Rotherham Unitedin joukkueessa kolme ottelua helmi-toukokuussa 2025. Hän jatkaa kauden 2025–2026 lainalla Rotherham Unitedissa.

Gore on pelannut Englannin alle 16-, alle 18- ja alle 20-vuotiaiden maajoukkueissa.

## Lähteet
Georg Wallin nuorempi

**Georg Wallin nuorempi** (31. heinäkuuta 1686 Gävle – 16. toukokuuta 1760 Göteborg) oli ruotsalainen pappi, joka toimi Göteborgin hiippakunnan piispana vuosina 1745–1760. Wallin opiskeli Uppsalan yliopistossa ja hänestä tuli teologian tohtori Wittenbergissä järjestetyssä promootiossa 1720-luvun alussa. Ruotsiin palattuaan hänestä tuli Fredrik I:n hovisaarnaaja ja Uppsalan yliopiston kirjastonhoitaja, vuonna 1732 teologian professori. Piispana Wallin oli tiukan puhdasoppinen eikä hyväksynyt esimerkiksi pietismiä.
## Lähteet

## Aiheesta muualla
Matti Tikkanen (maantieteilijä)

**Matti Juho Tikkanen** (s. 1945) on suomalainen maantieteilijä. Hän väitteli filosofian tohtoriksi Helsingin yliopistossa vuonna 1981. Hän toimi myöhemmin Helsingin yliopistossa maantieteen professorina alanaan hydrogeografia ja soveltava luonnonmaantiede.

## Julkaisut

* Olavi Heikkinen ja Matti Tikkanen: *Glacial flutings in northern Finnish Lapland*. Helsinki: Helsingin yliopisto, 1979.
* Matti Tikkanen: *Georelief, its origin and development in the coastal area between Pori and Uusikaupunki, south-western Finland*. Helsinki: Geographical Society of Finland, 1981.
* Arvo Peltonen ja Matti Tikkanen: *Italia: maantieteellisiä huomioita*. Helsinki: Helsingin yliopisto, 1983.
* Allan Tiitta ja Matti Tikkanen: *Toimiva maailma: lukioasteen maantieto, Kurssi 3*. Helsinki: Otava, 1985.
* Matti Tikkanen: *The Pacific Northwest*. Helsinki: Helsingin yliopisto, 1988.
* Matti Tikkanen: *Maantieteen kenttäkurssi*. Helsinki: Helsingin yliopisto, 1988.
* Matti Tikkanen ja John Westerholm (toim.): *Japani: metropolista maalaiskyliin*. Helsinki: Helsingin yliopisto, 1990.
* Paavo Talman ja Matti Tikkanen (toim.): *Excursio Britannica*. Helsinki: Helsingin yliopisto, 1993.
* Matti Tikkanen ja John Westerholm (toim.): *Aotearoa – excursio New Zealand*. Helsinki: Helsingin yliopisto, 1996.
* Matti Tikkanen (toim.): *Luonnonmaantieteen CI-kurssi*. Helsinki: Helsingin yliopisto, 2002.
* Matti Tikkanen (päätoim.) *Maapallo*. Helsinki: Karttakeskus, 2007.
* Niina Kuosmanen, Olli Ruth ja Matti Tikkanen (toim.): *Suurpellon luonto muutoksen kynnyksellä*. Espoo: Espoon kaupunki, 2010.
* Toive Aartolahti ja Matti Tikkanen: *Suomen geomorfologia*. Helsinki: Helsingin yliopisto, 2011.
* Sirkka Paikkala, Jarmo Paikkala ja Matti Tikkanen: *Kiuruveden järvikirja: vesien synty, nimet ja merkitys asukkaiden elämässä*. Helsinki: Kiuruvesi-seura, 2023.

## Lähteet
Köylypolvi

**Köylypolvi** on kylä Eurassa, Satakunnassa. Köylypolvi kuului vuoden 2009 kuntaliitokseen asti Kiukaisten kuntaan.

Köylypolven kansakoulu oli Kiukaisten ensimmäinen kansakoulu, ja se valmistui 23. syyskuuta 1878. Koulua laajennettiin vuonna 1926, kun oppivelvollisuuslain takia täytyi perustaa myös alakansakoulu. Kansakoulu lakkautettiin vuonna 1967.

Köylypolven läpi virtaa Eurajoki.

## Lähteet
940 Kordula

**940 Kordula (A920 TE)** on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Tuomas Palonen

**Tuomas Palonen** (s. 1979, Teuva) on suomalainen muusikko, tietokirjailija ja Palatsi-levy-yhtiön perustaja.

Hän on ollut laulusolistina yhtyeissä Cosmobile, Kaveri Special, Kuparilinna ja Sepä juuri. Hän on tehnyt musiikkia myös sooloartistina omalla nimellään sekä taiteilijanimellä Thomas Ignatius. Hänen albuminsa *Tuomas Palonen* (2018, Palatsi) oli ehdolla Teosto-palkinnon saajaksi  ja Rumba-lehti valitsi sen yhdeksi vuoden 2018 parhaista kotimaisista albumeista.

## Palatsi-levy-yhtiö

Palonen perusti Palatsi-levy-yhtiön vuonna 2016 julkaistessaan Kuparilinna-yhtyeen nimikkoalbumin. Muut levy-yhtiön julkaisemat albumit ovat *Tuomas Palonen* (2018), *Sepä juuri* (2023) ja *Thomas Ignatius* (2023). Levy-yhtiö on julkaissut kultakin artistilta tai Palosen alter egolta yhden albumin eli kukin näistä on ollut yhden albumin mittainen projekti. 

Palonen on kutsunut Palatsia "käsitteelliseksi levy-yhtiöksi, jonka kuvittelen joskus olleen olemassa" ja toisaalta "fiktiiviseksi levy-yhtiöksi", jonka julkaisuille hän miettii tarkan ajankohdan, jolloin kyseinen albumi olisi alun perin ilmestynyt. Kuparilinnan levyä on luonnehdittu 1960-lukulaiseksi psykedeelis-sävytteiseksi popiksi. *Tuomas Palonen* (2018) -albumia on luonnehdittu sekoitukseksi kotimaista ja angloamerikkalaista folk-musiikkia, joka on "kuin Love Recordsin vuosikymmeniä sitten julkaisema outolintu". Sepä juuri -yhtyeen tyylilajin on sanottu olevan "80-lukulainen post-punk ja indiepop-minimalismi" *Thomas Ignatius* -levy on 1980-luvun syntikkapopin soundeilla tulkittua keskiaikaista, latinankielistä musiikkia. Brittiläisen The Wire -musiikkilehden mukaan albumin "näennäisen perinteiset laulut kuulostavat uskottavan historiallisilta".

## Kirjailija

Paloselta on julkaistu myös tietokirja *Etymologian etymologia ja muita etymologioita* (2025, SKS Kirjat). Kyseessä on Palosen esikoiskirja. Etymologia-aiheinen kirja yhdistelee folklorea, mytologiaa ja kielihistoriaa. Suomen Kuvalehden kritiikissään Silvia Hosseini arvioi kirjan olevan vuoden paras tietokirja..

## Lähteet
Gombojavyn Zandanshatar

**Gombojavyn Zandanshatar** (; s. 1970 Baatsagaan) on mongolialainen poliitikko, joka on toiminut maansa pääministerinä kesäkuusta 2025. Hän on opiskellut taloustiedettä venäläisessä Irkutskin valtionyliopistossa ja työskennellyt pankkialalla. Zandanshatar valittiin Mongolian parlamenttiin vuonna 2004 ja hän toimi ulkoministerinä 2009–2012.

Zandanshatar on naimisissa ja hänellä on neljä lasta.
## Lähteet

## Aiheesta muualla
Venla Ronkainen (pesäpalloilija)

**Venla Ronkainen** (s. 4. helmikuuta 2005 Kempele) on suomalainen pesäpalloilija. Ronkainen on Kempeleen Kirin kasvatti. Ronkainen edustaa Ykköspesisksessä pelaavaa Oulun Lippoa.

## Saavutukset
* Naisten Ykköspesiksen Itä-Länsi: 2025
* Tyttöjen Superpesiksen Itä-Länsi: 2023
* C-tyttöjen Itä-Länsi: 2021

## Lähteet
Tuija Ahonen

**Tuija Ahonen** (s. 29. heinäkuuta 2001 Kiiminki) on suomalainen pesäpalloilija. Ahonen on Oulun Lipon kasvatti. Ahonen edustaa Ykköspesisksessä pelaavaa Oulun Lippoa.

## Lähteet
Notre-Damen katedraali (Papeete)

**Papeeten Notre-Damen katedraali** () on Ranskan Polynesian pääkaupungissa Papeetessa sijaitseva roomalaiskatolilainen kirkko. Katedraali toimii myös pisteenä, josta etäsyydet muihin Tahitin saarella sijaitseviin kohteisiin mitataan. Kyseessä on myös Tahitin vanhin katolinen kirkko.

Rakennustyöt aloitettiin 1856 ja saatiin päätökseen 1875. Rakentamista on kuvattu vaikeaksi ja sen suorittamiseksi Tahitille tuotiin 50 kokenutta rakentajaa Mangarevalta. Saksalaiset pommittivat kirkkoa ensimmäisen maailmansodan aikana. Katedraali entisöitiin vuonna 2005 yhteistyössä Papeeten kaupungin kanssa, koska kyseessä historiallisesti merkittävä kohde. Tässä yhteydessä ulkoseinät maalattiin keltaisiksi kuten ne alun perin olivat olleet. Välillä seinät olivat olleet valkoiset tai sinivalkoiset. 

Kirkon sisätiloissa yhdistyvät eurooppalainen ja polyneesialainen tyyli. Sisältä löytyy mm. alkujaan Marquesassaarilta peräisin oleva puinen patsas, joka kuvaa Neitsyt Mariaa, joka pitää sylissään Jeesus-lasta, joka pitää sylissään leipäpuun hedelmää.

## Lähteet
Rufus May

**Rufus May** (s. 1968) on brittiläinen psykologi, joka on toiminut National Health Servicen kliinisenä psykologina. Hän on työskennellyt monissa maissa kouluttajana, joka on erikoistunut holistisiin, toipumiskeskeisiin ja yhteistyöhön perustuviin lähestymistapoihin mielenterveysongelmiin. May kärsi itse psykoosijaksoista teini-iässään.

May varttui Islingtonissa vanhempana kahdesta lapsesta. Hänen kasvuolonsa ja elämäntapansa muuttuivat äidin saatua aivoverenvuodon pojan ollessa 11-vuotias. May aloitti kannabiksen käytön ja alkoi kärsiä unihäiriöistä sekä harhaluuloista. Hänet lähetettiin lääkärin vastaanotolle ja kirjattiin 18-vuotiaana potilaaksi sairaalaan, jossa hänellä todettiin skitsofrenia. Hän joutui 14 kuukauden aikavälillä kolmesti sairaalahoitoon. May vältteli lääkitystä sivuvaikutusten takia, minkä jälkeen hänelle annettiin lääkitystä väkisin injektoituna. Myöhemmin hän irtautui lääkityksestä vastoin lääkärien neuvoja.

Valmistuttuaan psykologiksi May kertoi avoimesti skitsofreniadiagnoosistaan. Hän oli harjoittelijana East Endissä, mutta koki kollegoiden käytöksen häntä kohtaan muuttuvan välttelevämmäksi diagnoosista kertomisen jälkeen. Hän muutti Bradfordiin, jossa hänen mukaansa vallitsi edistyksellisempi lähestymistapa. May on pakkolääkinnän ja pakotetun sähköhoidon vastustaja. Hän on psykologina soveltanut muun muassa ryhmäterapiaa. May on kyseenalaistanut skitsofrenian diagnoosina kokonaisuudessaan, koska diagnoosin alle kuuluu hänen mukaansa liikaa syiltään, taudinkuviltaan ja lopputuloksiltaan huomattavasti eroavia tapauksia. Mayn työtä esiteltiin Channel 4:n dokumentissa *The Doctor Who Hears Voices*. Maylla on lapsia.

## Lähteet
Joan Quigley

**Joan Quigley** (10. huhtikuuta 1927 Kansas City, Missouri – 21. lokakuuta 2014 San Francisco, Kalifornia) oli yhdysvaltalainen astrologi.

Quigley syntyi Missourissa, mutta muutti perheineen Kaliforniaan ja asettui lopulta San Franciscoon, jossa hänen isänsä toimi hotellinpitäjänä. Quigley sai oppiarvon taidehistoriassa Vassar Collegesta. Astrologiaan hänet perehdytti Jerome Pearson. Quigley antoi neuvoja Nancy Reaganille vuosina 1981–1988. Astrologin palvelujen käyttö Valkoisessa talossa paljastui Donald Reganin kertoessa siitä kirjassaan *For the Record* (1988). Quigley oli ennen Nancy Reaganin neuvontaa julkaissut muun muassa kirjat *Astrology for Teens* ja *Astrology for Adults*. Lisäksi hän oli esiintynyt useasti Merv Griffinin puheohjelmassa. Hän tutustui Nancy Reaganiin juuri Griffinin välityksellä.

## Toiminta Valkoisessa talossa
Nancy Reagan pyysi Quigleyn palveluksia Ronald Reaganin salamurhayrityksen jälkeen vuonna 1981. Hän antoi neuvojaan kolmannen osapuolen hoitamia maksuja vastaan. Vuonna 1988 Donald Regan väitti kirjassaan Quigleyn käyttäneen merkittävää vaikutusvaltaa myös Ronald Reaganiin. Astrologin palkkaamisen paljastuttua aihe herätti julkisuudessa kritiikkiä ja vitsailua. Nancy Reaganin mukaan yhtäkään poliittista päätöstä ei tehty Quigleyn väitteiden pohjalta, vaikka astrologiaa käytettiin Ronald Reaganin aikataulujen suunnittelun apuna. Quigley julkaisi työstään Valkoisessa talossa kirjan *What Does Joan Say? My Seven Years As White House Astrologer to Nancy and Ronald Reagan* (1990). Siinä hän väitti vastanneensa kaikkien lehdistökonferenssien ajoituksesta, useimmista puheista, Kansakunnan tila -puheista sekä Air Force One -lentojen nousujen ja laskujen ajoituksista.

Quigley puhui Ronald Reaganille vain kerran lyhyesti vuonna 1985. Hän kuitenkin väitti vuonna 1990, että hänellä oli Nancy Reaganin kautta suora yhteys presidenttiin. Hän jopa väitti saaneensa Ronald Reaganin pehmentämään suhtautumistaan Neuvostoliittoon. Nancy Reagan kirjoitti muistelmateoksessaan *My Turn* (1989), että hänen tarkoituksensa oli ollut estää miestään joutumasta ammutuksi uudelleen.

## Myöhemmät vaiheet
Quigley nousi vuonna 2000 takaisin julkisuuteen yrittäessään perustaa maksullisen astrologianettipalvelun. Hän sairastui useita kertoja keuhkokuumeeseen viimeisinä vuosinaan. Hän kuoli 87-vuotiaana kotonaan San Franciscossa.

## Lähteet
Niskala (Kuusankoski)

**Niskala** on Kuusankoskella sijaitseva osa-alue, asuinalue ja kylä. Se sijaitsee Kymintehtaan kaupunginosassa Kymijoen itärannalla Kuusankosken keskustan lounaispuolella. Niskalassa on omakotitaloja ja joitakin rivitaloja. Alueella toimii Niskalan päiväkoti ja Kymintehtaan koulun Pilkan toimipiste. Niskala kuului Ruotsulan rekisterikylään.

## Lähteet
Painin Euroopan-mestaruuskilpailut 1966

**Vuoden 1966 [[painin Euroopan-mestaruuskilpailut]]** järjestettiin kreikkalais-roomalaisen painin osalta 13.-16. toukokuuta Essenissä, Länsi-Saksassa. Vapaapainissa kisattiin 5.-8. toukokuuta Karlsruhessa, Länsi-Saksassa. Nämä oli ensimmäiset EM-kisat sitten vuoden 1949 eli välissä oli ollut 15 vuoden katko painin EM-kisoissa. Ensimmäisenä suoritetun vapaapainin yhteydessä Karlsruhessa puhkesi lippukiista länsisaksalaisten järjestäjien kieltäessä Itä-Saksan joukkuetta käyttämästä omaa lippuaan. Sen seurauksena itäsaksalaiset painijat vetäytyivät painikisasta.

## Kreikkalais-roomalainen paini (Essen)

### Mitalistit

### Mitalitaulukko

## Vapaapaini (Karlsruhe)

### Mitalistit

### Mitalitaulukko

## Lähteet
Sotatalvi

**Sotatalvi : runovalikoima** on runovalikoima, jonka Otava julkaisi vuonna 1940. Vielä samana vuonna siitä otettiin kolme lisäpainosta. Teos kuului jatkosodan jälkeen kiellettyihin kirjoihin eli ”myrkkykaappiin”.

## Sisällys
Lähde
# Vuoksen vartio. / Yrjö Jylhä
# Suomalainen rukous kesän ## päättyessä. / Arvi Kivimaa
# Suomalaisen sotilaan laulu. / Arvi Kivimaa
# Etuvartiokansa : Rajan lapsi : Rajan kansa. / Arvi Kivimaa
# 1940. / Arvi Kivimaa
# Suomen naisille. / Arvi Kivimaa
# Kukkiva hauta. / Arvi Kivimaa
# Kiitoslaulu. / Arvi Kivimaa
# Terveiset äidilleni. / Viljo Kajava
# Talvinen lakeus. / Viljo Kajava
# Kirje vieraalle äidille. / Viljo Kajava
# Kohtalolaulu. / Viljo Kajava
# Suomalainen maisema. / Viljo Kajava
# Laulu ankarana talvena. / Viljo Kajava
# Laulu vartiopaikalta. / Viljo Kajava
# Runoilijan kansa : (Aleksis Kivi). / Viljo Kajava
# Talvimaisema. / Ragnar Ekelund
# Näky. /  Ragnar Ekelund
# Diktaattoreille. /  Ragnar Ekelund
# Syksy 1939. / Mika Waltari
# Sanan tullessa. /  Mika Waltari
# 1.12.1939. /  Mika Waltari
# Kirje tyttärelleni. /  Mika Waltari
# Kekrinaaton laulu ##. / Lauri Viljanen
# Sisarlaulu työn aikana. / Lauri Viljanen
# Korpihymni. / Lauri Viljanen
# Suomalaisen naisen laulu. / Lauri Viljanen
# Revontulet. / Lauri Viljanen
# Hymni kaatuneille. / Otto Varhia
# Sankarivainaja : everstiluutnantti Magnus Dyrssenin kunniaksi. / Viljo Kajava
# Suomalainen puhuu / Sten Selander
# Kirje / Stellan Arvidson
# Ikuinen oikeus / Wilhelm, Ruotsin prinssi
# Oodi Suomelle : (rukous, ettei se koskaan häviäisi maan päältä) / Putnam King Barstow

## Lähteet
Sami Rakshit

**Sami Rakshit** (s. 1973) on suomalainen virkamies, joka toimii Suomen tullin pääjohtajana 1. toukokuuta 2024 alkaen. Hänen viisivuotinen virkakautensa kestää 30. huhtikuuta 2029 saakka.

## Ura
Rakshit on koulutukseltaan oikeustieteen kandidaatti (OTK). Hän aloitti uransa Tullissa vuonna 1999 verotarkastajana ja on sittemmin työskennellyt useissa eri tehtävissä, muun muassa rikostorjuntajohtajana ja tiedustelupäällikkönä. Ennen pääjohtajaksi nimittämistään hän toimi Tullin valvontaosaston osastopäällikkönä.

Valtioneuvosto nimitti Rakshitin Tullin pääjohtajaksi huhtikuussa 2024. Hän seuraa tehtävässä Hannu Mäkistä, joka jäi eläkkeelle saman vuoden huhtikuun lopussa.

## Julkiset näkemykset
Rakshit on korostanut viranomaisten välisen sekä yksityisen sektorin kanssa tehtävän yhteistyön merkitystä muuttuvassa turvallisuusympäristössä. Hän on ehdottanut Euroopan unionin pakotejärjestelmän peruslogiikan muuttamista siten, että kaikki olisi lähtökohtaisesti kiellettyä paitsi se, mikä on erikseen sallittua.

## Yksityiselämä
Rakshit on suorittanut oikeustieteen tutkinnon Helsingin yliopistossa ja hänen pro gradu -tutkielmansa käsitteli arvo-osuussalkun panttaamista.

## Lähteet
S/2025 U 1

**S/2025 U 1** on Uranuksen pienikokoinen kuu. Kuun löysi Maryame El Moutamidin johtama ryhmä Coloradossa käyttämällä James Webb -avaruusteleskoopin tietoja. Kuulla on toistaiseksi vain väliaikainen nimi. Havainto on tehty 2. helmikuuta 2025 ja se havaittiin kymmenen kuvan sarjasta, joihin käytettiin 40 minuutin valotusaikaa NIRCam-kameralla (Near-Infrared Camera). Kuun läpimitta on noin 10 kilometriä oletuksella, että sen albedo on vastaava muihin Uranuksen kuihin verrattuna. Kuu kuuluu sisempien kuiden joukkoon ja sijaitsee noin  päässä Uranuksen keskustasta. Kuun kiertorata viittaa sen muodostuneen nykyisellä radallaan.

## Lähteet
Sanjōn silta

**Sanjōn silta** () on Kamojoen ylittävä silta Nakagyōn ja Higashiyamain välillä Kiotossa, Japanissa. Nykyinen silta avattiin vuonna 1950.

## Lähteet

## Aiheesta muualla
Fidji Simo

**Fidji Simo** (s. 5. lokakuuta 1985 Sète, Ranska) - on ranskalais-amerikkalainen liikenainen ja Instacartin toimitusjohtaja.. Ennen Instacartia hän työskenteli vuosikymmenen Facebookilla, jossa hän toimi johtajana ja johti Facebook App.

Hän oli perustamassa Metrodora-instituuttia, terveysklinikkaa ja tutkimuslaitosta, ja toimii tällä hetkellä Metrodora-säätiön presidenttinä. Hän toimii OpenAI:n ja Shopifyn hallituksissa.

Hän valmistui HEC Paris’sta ja Kalifornian yliopistosta Los Angelesista.

## Lähteet

## Aiheesta muualla
Sydänmaa (Kuusankoski)

**Sydänmaa** on Kuusankoskella sijaitseva kylä. Se sijaitsee Kuusankosken koillisosassa, ja kuuluu Voikkaan kaupunginosaan. Kylän länsiosan läpi kulkee Savon rata. Sydänmaa kuului ennen Mattilan ja Hirvelän rekisterikyliin.

## Lähteet
Fenetyylimetyylieetteri

**Fenetyylimetyylieetteri** (C9H12O) eli **metyylifenetyylieetteri** on eettereihin kuuluva aromaattinen orgaaninen yhdiste. Yhdistettä voidaan käyttää ainesosana hajusteissa. Luonnossa sitä esiintyy tuoksukairapalmussa.

## Ominaisuudet
Huoneenlämpötilassa fenetyylimetyylieetteri on väritöntä nestettä, jonka voimakas kukkaismainen tuoksu muistuttaa ruusuja tai krysanteemeja. Yhdiste on lähes liukenematonta veteen, mutta liukenee muun muassa etanoliin.

## Valmistus ja käyttö
Fenetyylimetyylieetteriä valmistetaan metyloimalla fenetyylialkoholia. Metyloivana reagenssina käytetään usein metanolia ja katalyytteinä vahvoja happoja, kuten fosfovolframihappoa.

Fenetyylimetyylieetteriä käytetään ainesosana hajusteissa ja aromiaineissa. Sitä käytetään myös keinotekoisessa kewraöljyssä.

## Lähteet
750 Oskar

**750 Oskar (A913 HF)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Christian Piot

**Christian Piot** (s. 4. lokakuuta 1947 Ougrée) on belgialainen ammattilaisuransa päättänyt jalkapalloilija, joka pelasi maalivahdin pelipaikalla. Hän on pituudeltaan 176-senttimetrinen. Pelaajauransa jälkeen hän on toiminut RFC Liègen päävalmentajana vuodet 2005–2007.

Piot edusti koko 12-vuotisen ammattilaisuransa Standard Liègeä. Hän voitti joukkueen kanssa kolmesti Belgian liigamestaruuden kausina 1968–1969, 1969–1970 ja 1970–1971. Hän pelasi 40 ottelua Belgian maajoukkueessa ja teki yhden maalin. Hän pelasi joukkueensa kaikki kolme ottelua vuoden 1970 MM-kilpailuissa. Hän pelasi joukkueensa molemmat ottelut kahta vuotta myöhemmin pidetyissä EM-kilpailuissa.

## Lähteet

## Aiheesta muualla
Georges Heylens

**Georges Heylens** (s. 8. elokuuta 1941 Etterbeek) on belgialainen ammattilaisuransa päättänyt jalkapalloilija, joka pelasi oikean laitapuolustajan pelipaikalla. Hän on pituudeltaan 168-senttimetrinen. Pelaajauransa jälkeen hän on toiminut useiden joukkueiden valmentajana. Näihin lukeutuu muun muassa KV Kortrijk, Lille OSC ja Royal Charleroi.

Heylens edusti koko 15-vuotisen ammattilaisuransa RSC Anderlechtia. Hän voitti joukkueen riveissä seitsemästi Belgian liigamestaruuden kausina 1961–1962, 1963–1964, 1964–1965, 1965–1966, 1966–1967, 1967–1968 ja 1971–1972. Hän voitti joukkueessa myös kolmesti Belgian cupin ja kerran Belgian liigacupin.

Heylens liittyi maaliskuussa 1961 Belgian A-maajoukkueeseen ja pelasi siinä 67 virallista maaottelua. Hän pelasi joukkueensa kaikki kolme ottelua vuoden 1970 MM-kilpailuissa. Lisäksi hän pelasi joukkueensa molemmat ottelut kahta vuotta myöhemmin pelatuissa EM-kilpailuissa.

## Lähteet

## Aiheesta muualla
Jean Thissen

**Jean Thissen** (s. 21. huhtikuuta 1946 Ensival) on belgialainen ammattilaisuransa päättänyt jalkapalloilija, joka pelasi puolustuksen vaihtelevilla pelipaikoilla. Hän on pituudeltaan 180-senttimetrinen. Pelaajauransa jälkeen Thissen on toiminut useiden joukkueiden valmentajana, viimeisimpänä vuonna 2009 Togon maajoukkueelle.

Thissen voitti Standard Liègen joukkueessa kolmesti Belgian liigamestaruuden kausina 1968–1969, 1969–1970 ja 1970–1971. Hän voitti joukkueessa kahdesti Belgian cupin 1966 ja 1967. Hän voitti cup-mestaruuden kahdsti myös RSC Anderlechtin riveissä 1975 ja 1976. Hän voitti RSC Anderlechtissa myös Cup-voittajien cupin 1975–1976 ja 1977–1978 sekä UEFA Super Cupin 1978–1979.

Thissen pelasi 34 ottelua Belgian maajoukkueessa. Hän pelasi joukkueensa kolme ottelua vuoden 1970 MM-kilpailuissa. Lisäksi hän pelasi joukkueensa molemmat ottelut kahta vuotta myöhemmin pidetyissä EM-kilpailuissa.

## Lähteet

## Aiheesta muualla
Nicolas Dewalque

**Nicolas Dewalque** (s. 20. syyskuuta 1945) on belgialainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 183-senttimetrinen.

Dewalque voitti Standard Liègen joukkueessa kolmesti Belgian liigamestaruuden kausina 1968–1969, 1969–1970 ja 1970–1971. Lisäksi hän voitti joukkueen riveissä kahdesti Belgian cupin 1966 ja 1967. Dewalque pelasi 33 ottelua Belgian A-maajoukkueessa. Hän pelasi joukkueensa kaikki kolme ottelua vuoden 1970 MM-kilpailuissa.

## Lähteet

## Aiheesta muualla
Ahmasojan koulu

**Ahmasojan koulu** on yhtenäiskoulu Euran kirkonkylässä. Koulu tekee yhteistyötä Sampon koulun kanssa. Oppilaita oli lukuvuoden 2024–2025 aikana 69.
Oppiminen tapahtuu pienoisryhmissä, jotka koostuvat enintään 10 oppilaasta. Oppiaineet ovat aina samat kuin yleisopetuksessa. Opettajat ovat erityisopettajia ja luokissa toimivat myös koulunkäyntiohjaajat opetuksen ja oppimisen tukena. Ahmasojan koulun ajatuksena on antaa lakisääteistä yksilöllistettyä perusopetusta oppilaille, joilla on eri syistä johtuvia laaja-alaisia oppimisvaikeuksia ja joille yleisopetuksen tavoitteet tai työtahti ovat ylivoimaisia.

## Lähteet
William C. Heine

**William C. Heine** (21. marraskuuta 1919, Saint John, New Brunswick, Kanada – 1. lokakuuta 1991, London, Ontario, Kanada) oli kanadalainen toimittaja, päätoimittaja ja kirjailija. Hän kirjoitti kaksi romaania ja useita tietokirjoja.

## Kirjoja
### Romaanit
* The Last Canadian (1974) (tehty elokuva: The Patriot (1998))
* The Swordsman (1980)
### Tietokirjat
* Historic Ships of the World (1977)
* 96 Years in the Royal Navy (1987)
## Lähteet
Léon Jeck

**Léon Jeck** (9. helmikuuta 1947 Ans – 24. kesäkuuta 2007) oli belgialainen jalkapalloilija, joka pelasi keskuspuolustajan pelipaikalla. Hän oli pituudeltaan 183-senttimetrinen.

Jeck voitti Standard Liègen riveissä kolmesti Belgian liigamestaruuden kausina 1968–1969, 1969–1970 ja 1970–1971. Hän pelasi 11 ottelua Belgian A-maajoukkueessa. Hän pelasi kaksi ottelua vuoden 1970 MM-kilpailuissa.

## Lähteet

## Aiheesta muualla
Jean Dockx

**Jean Baptiste Dockx** (24. toukokuuta 1941 Sint-Katelijne-Waver – 15. tammikuuta 2002) oli belgialainen jalkapalloilija. Hän pelasi pääsääntöisesti vasemman laitapuolustajan pelipaikalla mutta toisinaan myös keskikentällä. Hän oli pituudeltaan 174-senttimetrinen. Pelaajauransa jälkeen hän toimi valmennustehtävissä, ja hänen joukkueisiinsa lukeutuivat RWD Molenbeek, Royal Antwerp ja RSC Anderlecht.

Dockx ansaitsi pelaajana kaikki seurajoukkuesaavutuksensa RSC Anderlechtin joukkueessa. Hän voitti kahdesti Belgian liigamestaruuden kausina 1971–1972 ja 1973–1974. Hän voitti niin ikään kahdesti Cup-voittajien cupin 1975–1976 ja 1977–1978 sekä kerran UEFA Super Cupin 1976–1977. Kotimaassaan hän voitti vielä neljästi Belgian cupin ja kahdesti Belgian liigacupin.

Dockx pelasi 35 ottelua Belgian A-maajoukkueessa ja teki niissä kolme maalia. Hän pelasi joukkueensa kaikki kolme ottelua vuoden 1970 MM-kilpailuissa. Lisäksi hän pelasi joukkueensa molemmat ottelut kahta vuotta myöhemmin pidetyissä EM-kilpailuissa.

## Lähteet

## Aiheesta muualla
931 Whittemora

**931 Whittemora (A920 FB)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään  astronomisen yksikön ja etäisimmillään  astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .

## Lähteet
Romillé

**Romillé** () on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 23 kilometriä Rennesin kaupungista luoteeseen.

Kunnan keskustassa oleva Saint-Martin-de-Toursin kirkko on pyhitetty Martinus Toursilaiselle. Kirkkoa on rakennettu uudelleen useita kertoja. Joitakin 1100-luvun kirkon jäänteitä on vielä jäljellä nykyisessä rakennuksessa. Keskilaiva on pääosin peräisin 1400-luvulta, kun taas kellotorni ja sivukappelit on rakennettu myöhemmin. Vuonna 1923 tulipalo tuhosi osan rakennuksesta, joka kuitenkin rakennettiin uudelleen seuraavina vuosina.

## Lähteet

## Aiheesta muualla
Dōbutsu-teki ningen

**Dōbutsu-teki ningen** () on japanilaisartisi Kanan 21. syyskuuta 2001 julkaistu jpop/jrock -debyyttialbumi. Sen julkaisi japanilainen levy-yhtiö Imperial Records.

## Kappaleet

# Rainbow -Ningenshiki-
# Hebiichigo
# Kabi
# Chichi
# Travolta
# Chimame
# Jueki
# Mori
# Kuuchuu Buranko 
# Tsuno
# Daichi
# Momo -Me ga Haeta Shiki-

## Lähteet
Fleak: Kekseliäs ystäväni

**Fleak: Kekseliäs ystäväni** on vuonna 2025 ilmestyvä suomalais-puolalais-ranskalais-malesialainen tietokoneanimoitu seikkailu- ja komediaelokuva, jonka on ohjannut Jens Møller. Sen ensi-ilta on Suomessa syyskuussa 2025. Elokuva on saanut levityssopimuksen Yhdysvaltoihin, ja sen ensi-ilta on siellä vuonna 2026. 

## Lähteet
Maija Leppänen

**Aino-Rauha Maija Leppänen** (24. kesäkuuta 1906 Valkeala – ?) oli suomalainen näyttelijä ja teatteriohjaaja.

## Elämä ja ura
Leppänen syntyi liikemies Artturi Leppäsen ja Martta Torniaisen perheeseen. Hänen puolisonsa oli näyttelijä Eino Weckström vuodesta 1928. Leppänen opiskeli Viipurin Musiikkiopistossa ja otti lauluopintoja Olavi Nybergin, Naemi Fribergin ja Lea Piltin ohjauksessa. Hän opiskeli myös balettia. Leppäsellä oli oma liikuntakoulu Mikkelissä ja hän opetti liikuntaa ja äänenmuodostusta Mikkelin teatterissa.

Leppäsen ensimmäinen näyttelijänkiinnitys oli Hämeenlinnan Työväen Näyttämölle 1923–1925, minkä jälkeen hänellä oli useita lyhyehköjä kiinnityksiä lähinnä työväen näyttämöille aina vuoteen 1944, kuten Lohjan Työväen Näyttämölle 1934–1937. Ohjaajana Leppänen toimi Mikkelin teatterissa 1945–1949 ja 1952–1954. Hän aloitti vapaana ohjaajana 1954.

Leppäsen teatteritaiteellisia tehtäviä olivat muun muassa Katri (*[[Daniel Hjort (näytelmä)|Daniel Hjort]]*), Lizzie (*Kunniallinen portto*) ja Josie (*Kovaosaisten kuutamo*). Hän näytteli useiden operettien naispääosat ja ohjasi muun muassa näytelmän *Omena putoaa* ja useita lastennäytelmiä.

Leppänen näytteli yhden elokuvaroolin. Se oli tunnistamaton rooli Toivo Hämerannan ohjaamassa komediassa *[[Minä jätän sinut]]* (1944). Elokuva on kadonnut.

## Lähteet
*
*

### Viitteet
3757 Anagolay

**3757 Anagolay (1982 XB)** on pieni Maan lähelle tuleva asteroidi, joka luokitellaan Amor-asteroideihin. Asteroidi on mahdollisesti vaarallinen ja se ohittaa Maan lähimmillään  astronomisen yksikön päästä. Asteroidi kiertää Auringon ympäri  (noin ), jolloin se on lähimmillään Auringosta  astronomisen yksikön päässä ja etäisimmillään  astronomisen yksikön päässä. Asteroidi on läpimitaltaan noin  ja sen pyörähdysaika akselin ympäri on .

Anagolay on kadonneiden asioiden jumalatar tagalogilaisessa mytologiassa.

## Lähteet
Hvornum

**Hvornum** on taajama Mariagerfjordin kunnassa Tanskassa. Taajamassa oli 303 asukasta vuoden 2025 alussa.

## Väestökehitys

## Lähteet

## Aiheesta muualla
Hørby

**Hørby** voi tarkoittaa seuraavia:

* Hørby, taajama Frederikshavnin kunnassa Tanskassa
* Hørby, taajama Mariagerfjordin kunnassa Tanskassa
Janice Tjen

**Janice Tjen** (s. 6. toukokuuta 2002 Jakarta) on indonesialainen tennispelaaja. Vuonna 2025 hän eteni ensimmäistä kertaa grand slam -turnauksen pääsarjaan Yhdysvaltain avoimissa.

Tjen valmistui Pepperdine-yliopistosta toukokuussa 2024 pääaineenaan sosiologia.

Syyskuussa 2023 pelatuissa vuoden 2022 Aasian kisoissa Tjen saavutti nelinpelissä pronssia Aldila Sutjiadin kanssa. Vuonna 2024 Tjen voitti seitsemän ITF-tason turnausta. Vuonna 2025 hän saavutti ammattilaiskiertueella 27 ottelun voittoputken toukokuusta heinäkuuhun. Hänen 42 perättäisen voitetun erän putki katkesi kesäkuussa. Kansainvalinen tennisliitto nimesikin Tjenin sekä toukokuun että kesäkuun kuukauden pelaajaksi ITF-kiertueella.

Vuoden 2025 Yhdysvaltain avoimissa Tjen eteni ensimmäisenä indonesialaisena grand slam -turnauksen kaksinpelin pääsarjaan 21 vuoteen selvitettyään kolme voittoa karsinnoissa.

## Lähteet

## Aiheesta muualla
* 
*